CELEX: 32013R0126
Language: sl
Date: 2013-02-13 00:00:00
Title: Uredba Komisije (EU) št. 126/2013 z dne 13. februarja 2013 o spremembi Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij ( „REACH“ )  Besedilo velja za EGP

14.2.2013   
            
            
               SL
            
            
               Uradni list Evropske unije
            
            
               L 43/24
            
         UREDBA KOMISIJE (EU) št. 126/2013
   z dne 13. februarja 2013
   o spremembi Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij („REACH“)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) ter zlasti člena 131 Uredbe,
   ob upoštevanju naslednjega:
   
               (1)
            
            
               V Prilogi XVII k Uredbi (ES) št. 1907/2006 so zajete omejitve, ki so bile prej določene v Direktivi Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (2). V odstavku 1 točke 6 v Prilogi XVII k navedeni uredbi je bil izraz „izdelek“, ki se uporablja v prvotni omejitvi za azbest v Direktivi 76/769/EGS, nadomeščen z izrazom „izdelek“, ki ne zajema mešanic. Da bi bili v odstavku 1 točke 6 zajeti isti izdelki kot v navedeni direktivi, bi bilo treba dodati izraz „mešanice“.
            
         
               (2)
            
            
               Odstopanja iz točk 16 in 17 v Prilogi XVII k Uredbi (ES) št. 1907/2006 v zvezi z uporabo svinčenih ogljikov in svinčenih sulfatov v barvah za restavriranje in vzdrževanje umetniških del in zgodovinskih zgradb ter njihove notranjosti bi bilo treba uporabljati ne samo za uporabo, temveč tudi za dajanje v promet, tako da se omogoči razpoložljivost navedenih barv tudi za restavriranje in vzdrževanje.
            
         
               (3)
            
            
               V omejitvi iz točk 28, 29 in 30 v Prilogi XVII k Uredbi (ES) št. 1907/2006 je naveden sklic na posebne mejne koncentracije iz Uredbe (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (3) ter posebne mejne vrednosti koncentracije iz Direktive 1999/45/ES Evropskega parlamenta in Sveta z dne 31. maja 1999 o približevanju zakonov in drugih predpisov držav članic v zvezi z razvrščanjem, pakiranjem in označevanjem nevarnih pripravkov (4), ki se uporabljajo za ugotavljanje, ali je snov ali zmes zajeta v navedeni omejitvi. Treba bi bilo pojasniti, da se mejne vrednosti koncentracije iz Direktive 1999/45/ES uporabljajo samo, kadar posebna mejna vrednost koncentracije ni določena v delu 3 Priloge VI k Uredbi (ES) št. 1272/2008.
            
         
               (4)
            
            
               Z Uredbo Komisije (EU) št. 519/2012 z dne 19. junija 2012 o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I (5) so bili v Prilogo I k Uredbi Evropskega parlamenta in Sveta (ES) št. 850/2004 z dne 29. aprila 2004 o obstojnih organskih onesnaževalih in spremembi Direktive 79/117/EGS (6) dodani klorirani parafini s kratkimi verigami (v nadaljnjem besedilu: SCCP (short-chain chlorinated paraffins)). Proizvodnja, dajanje v promet in uporaba SCCP je torej prepovedana, razen pri nekaterih posebnih izjemah. Točka 42 v Prilogi XVII k Uredbi (ES) št. 1907/2006, s katero sta omejeni dve uporabi SCCP, ki sta z Uredbo (ES) št. 850/2004 prepovedani, ni več potrebna, zato bi jo bilo treba črtati.
            
         
               (5)
            
            
               Treba bi bilo uporabiti usklajeno preskusno metodo, ki jo je Evropski odbor za standardizacijo sprejel za ugotavljanje vsebnosti vodotopnega kroma VI v cementu v skladu z Direktivo 2003/53/ES Evropskega parlamenta in Sveta z dne 18. junija 2003 o šestindvajseti spremembi Direktive Sveta 76/769/EGS v zvezi z omejitvami pri trženju in uporabi nekaterih nevarnih snovi in pripravkov (nonilfenol, nonilfenol etoksilat in cement) (7). Zaradi jasnosti bi bilo treba v točko 47 v Prilogi XVII k Uredbi (ES) št. 1907/2006 vključiti sklicevanje na navedeno preskusno metodo.
            
         
               (6)
            
            
               Snov metilendifenil diizocianat iz točke 56 v Prilogi XVII k Uredbi (ES) št. 1907/2006, opredeljena s številko CAS 26447-40-5 in številko ES 247-714-0, zajema vse mešanice izomerov in vse posamezne izomere. Vendar imajo nekateri posamezni izomeri tudi posebno številko CAS ali ES. Za pojasnitev, da so vsi izomeri zajeti, bi bilo treba dodati tri posebne številke CAS in ES.
            
         
               (7)
            
            
               Z Uredbo Komisije (ES) št. 552/2009 z dne 22. junija 2009 o spremembi Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (8) so črtane opombe E, H in S iz uvodne besede v dodatkih 1 do 6 k Prilogi XVII k Uredbi (ES) št. 1907/2006 ter iz dodatkov 1, 2, 3, 5 in 6. Zaradi skladnosti bi bilo treba opombe E, H in S črtati tudi iz Dodatka 4.
            
         
               (8)
            
            
               V vnosu za diizopentilftalat v Dodatku 6 k Prilogi XVII k Uredbi (ES) št. 1907/2006 sta navedeni napačni številki ES in CAS, ki bi ju bilo treba popraviti.
            
         
               (9)
            
            
               Evropski odbor za standardizacijo je sprejel nove standarde v zvezi s preskusnimi metodami za azo barvila. Zato je treba posodobiti Dodatek 10 k Prilogi XVII k Uredbi (ES) št. 1907/2006, da se upoštevajo navedeni standardi.
            
         
               (10)
            
            
               Uredbo (ES) št. 1907/2006 bi zato bilo treba ustrezno spremeniti.
            
         
               (11)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 133 Uredbe (ES) št. 1907/2006 –
            
         SPREJELA NASLEDNJO UREDBO:
   Člen 1
   Priloga XVII k Uredbi (ES) št. 1907/2006 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. februarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 396, 30.12.2006, str. 1.
   
      (2)  UL L 262, 27.9.1976, str. 201.
   
      (3)  UL L 353, 31.12.2008, str. 1.
   
      (4)  UL L 200, 30.7.1999, str. 1.
   
      (5)  UL L 159, 20.6.2012, str. 1.
   
      (6)  UL L 158, 30.4.2004, str. 7.
   
      (7)  UL L 178, 17.7.2003, str. 24.
   
      (8)  UL L 164, 26.6.2009, str. 7.
   
      PRILOGA
      Priloga XVII k Uredbi (ES) št. 1907/2006 se spremeni:
      
                  1.
               
               
                  Prvi pododstavek odstavka 1 v stolpcu 2 točke 6 se nadomesti z naslednjim:
                  
                              „1.
                           
                           
                              Proizvodnja, dajanje v promet ter uporaba teh vlaken in izdelkov in mešanic, ki so jim bila ta vlakna namenoma dodana, so prepovedani.“
                           
                        
            
                  2.
               
               
                  Drugi odstavek v stolpcu 2 točke 16 se nadomesti z naslednjim:
                  „Vendar lahko države članice v skladu z določbami Konvencije 13 Mednarodne organizacije dela (ILO) dovolijo uporabo na svojem ozemlju snovi ali mešanic za restavriranje in vzdrževanje umetniških del in zgodovinskih zgradb ter njihove notranjosti ter dajanje v promet za takšno uporabo. Kadar država članica uporabi to odstopanje, o tem obvesti Komisijo.“
               
            
                  3.
               
               
                  Drugi odstavek v stolpcu 2 točke 17 se nadomesti z naslednjim:
                  „Vendar lahko države članice v skladu z določbami Konvencije 13 Mednarodne organizacije dela (ILO) dovolijo uporabo na svojem ozemlju snovi ali mešanic za restavriranje in vzdrževanje umetniških del in zgodovinskih zgradb ter njihove notranjosti ter dajanje v promet za takšno uporabo. Kadar država članica uporabi to odstopanje, o tem obvesti Komisijo.“
               
            
                  4.
               
               
                  Peta alinea prvega pododstavka odstavka 1 v stolpcu 2 točk 28, 29 in 30 se nadomesti z naslednjim:
                  
                              „—
                           
                           
                              ustrezne koncentracije iz Direktive 1999/45/ES, kadar posebna mejna koncentracija ni določena v delu 3 Priloge VI k Uredbi (ES) št. 1272/2008.“
                           
                        
            
                  5.
               
               
                  V stolpcu 1 točke 40 se besede „k navedeni uredbi“ nadomestijo z „k Uredbi (ES) št. 1272/2008“.
               
            
                  6.
               
               
                  Točka 42 se črta.
               
            
                  7.
               
               
                  V stolpcu 2 točke 47 se doda naslednji odstavek 4:
                  
                              „4.
                           
                           
                              Standard, ki ga je sprejel Evropski odbor za standardizacijo (CEN) za preskušanje vsebnosti vodotopnega kroma (VI) v cementu in zmeseh, ki vsebujejo cement, se uporablja kot preskusna metoda za dokazovanje skladnosti z odstavkom 1.“
                           
                        
            
                  8.
               
               
                  Stolpec 1 točke 56 se nadomesti z naslednjim:
                  
                              „56.
                           
                           
                              Metilendifenil diizocianat
                              Št. CAS 26447-40-5
                              Št. ES 247-714-0
                              vključno z naslednjimi posameznimi izomeri:
                              
                                          (a)
                                       
                                       
                                          4,4’-metilendifenil diizocianat:
                                          Št. CAS 101-68-8
                                          Št. ES 202-966-0
                                       
                                    
                                          (b)
                                       
                                       
                                          2,4’-metilendifenil diizocianat:
                                          Št. CAS 5873-54-1
                                          Št. ES 227-534-9
                                       
                                    
                                          (c)
                                       
                                       
                                          2,2’-metilendifenil diizocianat:
                                          Št. CAS 2536-05-2
                                          Št. ES 219-799-4“.
                                       
                                    
                        
            
                  9.
               
               
                  V stolpcu z naslovom „Opombe“ v Dodatku 4 se črtajo sklici na opombe E, H in S.
               
            
                  10.
               
               
                  V Dodatku 6 se vrstica za vnos za 1,2-benzendikarboksilno kislino, dipentilester, razvejani in linearni, n-pentil-izopentilftalat, di-n-pentil ftalat, diizopentilftalat nadomesti z naslednjim:
                  
                              Snovi
                           
                           
                              Število indeks
                           
                           
                              Število ES
                           
                           
                              Število CAS
                           
                           
                              Opombe
                           
                        
                              „1,2-benzendikarboksilna kislina, dipentilester, razvejani in linearni [1]
                           
                           
                              607-426-00-1
                           
                           
                              284-032-2 [1]
                           
                           
                              84777-06-0 [1]
                           
                           
                               
                           
                        
                              n-pentil-izopentilftalat [2]
                           
                           
                               
                           
                           
                              [2]
                           
                           
                              [2]
                           
                           
                               
                           
                        
                              di-n-pentil ftalat [3]
                           
                           
                               
                           
                           
                              205-017-9 [3]
                           
                           
                              131-18-0 [3]
                           
                           
                               
                           
                        
                              diizopentil ftalat [4]
                           
                           
                               
                           
                           
                              210-088-4 [4]
                           
                           
                              605-50-5 [4]“
                           
                           
                               
                           
                        
            
                  11.
               
               
                  Dodatek 10 se nadomesti z naslednjim:
                  
                     „Dodatek 10
                     
                        Točka 43 – Azo barvila – Seznam preskusnih metod
                     
                     Seznam preskusnih metod
                     
                                 Evropska organizacija za standardizacijo
                              
                              
                                 Sklic in naslov usklajenega standarda
                              
                              
                                 Sklic nadomeščenega standarda
                              
                           
                                 CEN
                              
                              
                                 
                                    EN ISO 17234-1:2010
                                 
                                 Usnje – kemični preskusi za določanje nekaterih azo barvil v barvanih usnjenih izdelkih – del 1: določanje nekaterih aromatskih aminov, pridobljenih iz azo barvil
                              
                              
                                 CEN ISO/TS 17234:2003
                              
                           
                                 CEN
                              
                              
                                 
                                    EN ISO 17234-2:2011
                                 
                                 Usnje – kemični preskusi za določanje nekaterih azo barvil v barvanih usnjenih izdelkih – del 2: določanje 4-aminoazobenzena
                              
                              
                                 CEN ISO/TS 17234:2003
                              
                           
                                 CEN
                              
                              
                                 
                                    EN 14362-1:2012
                                 
                                 Tekstil – metode za določanje nekaterih aromatskih aminov, pridobljenih iz azo barvil – del 1: ugotavljanje uporabe nekaterih azo barvil, ki so dostopni z ekstrakcijo vlaken in brez nje
                              
                              
                                 EN 14362-1:2003
                                 EN 14362-2:2003
                              
                           
                                 CEN
                              
                              
                                 
                                    EN 14362-3:2012
                                 
                                 Tekstil – metode za določanje nekaterih aromatskih aminov, pridobljenih iz azo barvil – del 3: ugotavljanje uporabe nekaterih azo barvil, ki lahko sproščajo 4-aminoazobenzen“